રાષ્ટ્રપતિએ કહ્યું હતું કે વિદ્યાપીઠના વિદ્યાર્થીઓને ગાંધીજીનાં સ્વપ્ન સાથે સુસંગત થાય એ રીતે ગ્રામવિકાસનો ટેકો પૂરો પાડવા માટે તાલીમ સજ્જ કરાય છે. એમણે વિદ્યાપીઠ ચરખા અને કોમ્પ્યુટર અંગેની તાલીમ એક સરખા ઉત્સાહ સાથે પૂરી પાડી વિદ્યાર્થીઓમાં શ્રમના ગૌરવની જે ભાવના કેળવે છે એ વિશે ખુશી વ્યકત કરી, વિશ્વાસ વ્યકત કર્યો હતો કે વિદ્યાપીઠના વિદ્યાર્થીઓ એમની તાલીમનો સારો ઉપયોગ કરી આપણા રાષ્ટ્રના ગૌરવશાળી નાગરિકો બનશે.